**Ministru kabineta rīkojuma “Par komisijas izveidi pašvaldību investīciju projektu izvērtēšanai” projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma “Par komisijas izveidi pašvaldību investīciju projektu izvērtēšanai” projekts (turpmāk – rīkojuma projekts) saskaņā ar Ministru kabineta 2020.gada 12.maija noteikumiem Nr. 278 “Noteikumi par nosacījumiem un kārtību, kādā pašvaldībām izsniedz valsts aizdevumu ārkārtējās situācijas ietekmes mazināšanai un novēršanai saistībā ar Covid-19 izplatību” (turpmāk – MK noteikumi Nr.278) nosaka pašvaldību iesniegto investīciju projektu, kas nav Eiropas Savienības fondu pārējās ārvalstu finanšu palīdzības līdzfinansētie projekti, vērtēšanas komisijas sastāvu.Rīkojums stājas spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | MK noteikumu Nr.278 5.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Straujas COVID-19 izplatības dēļ visā pasaulē, š.g. marta sākumā arī Latvijā bija novērojami pirmie saslimšanas gadījumi ar šo vīrusu. Ņemot vērā, ka Pasaules Veselības organizācija š.g. 11.martā paziņoja, ka COVID-19 izplatība sasniegusi globālas pandēmijas apmērus, lai ierobežotu COVID-19 vīrusa izplatību Latvijā, valdība š.g. 12.martā izsludināja ārkārtējo situāciju.[[1]](#footnote-2) Sākotnēji ārkārtējā situācija tika noteikta līdz š.g. 14.aprīlim, taču, palielinoties saslimušo skaitam ar COVID-19 vīrusu, tā tika pagarināta līdz š.g. 12.maijam, atkārtoti pagarināta līdz š.g. 9.jūnijam[[2]](#footnote-3). Nav izslēgta arī turpmāka ārkārtējās situācijas pagarināšana vai atsevišķu ierobežojošo/piesardzības pasākumu saglabāšana.Pašvaldību atbalstam ārkārtējā situācijā 2020.gada 12.maijā tika pieņemti MK noteikumi Nr.278, kas nosaka nosacījumus un kārtību, kādā pašvaldībām izsniedz valsts aizdevumu ārkārtējās situācijas ietekmes mazināšanai un novēršanai pašvaldībās saistībā ar Covid-19 izplatību.MK noteikumu Nr.278 5.punkts paredz pašvaldību iesniegto investīciju projektu izvērtēšanai izveidot komisiju, kuras sastāvu nosaka Ministru kabinets. Ņemot vērā MK noteikumu Nr.278 3.1.apakšpunktā norādītos investīciju projektu īstenošanas mērķus, Vides aizsardzības un reģionālās attīstības ministrija (turpmāk – VARAM) 2020.gada 18.maijā ar vēstuli Nr. 1-132/4498 “Par pārstāvja deleģēšanu pašvaldību investīciju projektu izvērtēšanas komisijai” lūdza Ekonomikas ministrijai, Finanšu ministrijai un Satiksmes ministrijai deleģēt pārstāvjus darbībai komisijā. Tādējādi rīkojuma projekts sagatavots, ņemot vērā iepriekš minēto ministriju sniegto informāciju par komisijai deleģētajiem pārstāvjiem. Papildus ar 2020.gada 21.maija vēstuli Nr. 1-132/4622 “Par pārstāvja deleģēšanu pašvaldību investīciju projektu izvērtēšanas komisijai” pārstāvi komisijai tika aicināta deleģēt Zemkopības ministrija.Tā kā VARAM atbilstoši Ministru kabineta 2011.gada 29.marta noteikumu Nr.233 “Vides aizsardzības un reģionālās attīstības ministrijas nolikums” 1.3.apakšpunktam ir vadošā valsts pārvaldes iestāde pašvaldību attīstībā un pārraudzībā, rīkojuma projekta 1.punktā paredzēts, ka komisijas priekšsēdētāja ir VARAM valsts sekretāra vietniece reģionālās attīstības jautājumos, savukārt, priekšsēdētāja vietnieks ir VARAM Reģionālās politikas departamenta direktors.Ievērojot to, ka investīciju projektu vērtēšanas procesā komisijas locekļiem varētu rasties nepieciešamība pēc papildus ekspertu vai speciālistu, kas nav minēti šajā rīkojuma projektā, konsultācijām, rīkojuma projekta 3.punktā iekļautas tiesības komisijas priekšsēdētājam, ja nepieciešams, komisijas darbā pieaicināt citus speciālistus vai ekspertus ar padomdevēja tiesībām.MK noteikumu Nr.278 7.punktā paredzēts, ka VARAM mēneša laikā pēc pašvaldību iesniegto investīciju projektu izvērtēšanas atbilstoši šo noteikumu [5. punktā](https://likumi.lv/ta/id/314708#p5) minētajiem nosacījumiem iesniedz Ministru kabinetā šo noteikumu [6. punktā](https://likumi.lv/ta/id/314708#p6) noteiktajā kārtībā sarindotus atbalstāmos investīciju projektus (turpmāk – projektu saraksts), un šis projektu saraksts ir uzskatāms par pozitīvu VARAM atzinumu likuma “[Par valsts budžetu 2020. gadam](https://likumi.lv/ta/id/310965-par-valsts-budzetu-2020-gadam)” izpratnē. Tādējādi, lai noteiktu ar šī rīkojuma projekta izveidotās komisijas darba organizāciju, rīkojuma projekta 4.punktā dots uzdevums vides aizsardzības un reģionālās attīstības ministram apstiprināt komisijas nolikumu.  |
| 3. | Projekta izstrādē iesaistītās institūcijas un publiskas personas kapitālsabiedrības | Rīkojuma projektu izstrādāja VARAM. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts šo jomu neskar. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām rīkojuma projekta tiesiskais regulējums nemaina tiesības un pienākumus, kā arī veicamās darbības. Institūcijām (VARAM, Ekonomikas ministrijai, Finanšu ministrijai, Satiksmes ministrijai un Zemkopības ministrijai) rīkojuma projekts paredz papildus pienākumu darboties pašvaldību investīciju projektu izvērtēšanas komisijā, t.sk. VARAM tehniski nodrošināt komisijas darbu. |
| 3. | Administratīvo izmaksu monetārs novērtējums | Projektā ietvertajam tiesiskajam regulējumam nav ietekmes uz administratīvajām izmaksām (naudas izteiksmē). Pašvaldību projektu pieteikumu vērtēšana tiks nodrošināta esošā budžeta ietvaros. |
| 4. | Atbilstības izmaksu monetārs novērtējums | Projektā ietvertajam tiesiskajam regulējumam nav ietekmes uz atbilstības izmaksām (naudas izteiksmē). Pašvaldību projektu pieteikumu vērtēšana tiks nodrošināta esošā budžeta ietvaros. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
|  | Saistītie tiesību aktu projekti | Nav |
|  | Atbildīgā institūcija | VARAM |
|  | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Pasākumi nav plānoti, ņemot vērā, ka rīkojuma projekts tiešā veidā skar tikai ministrijas, kuras jau ir informētas par komisijas izveidi ar VARAM 2020.gada 18.maija vēstuli Nr. 1-132/4498 “Par pārstāvja deleģēšanu pašvaldību investīciju projektu izvērtēšanas komisijai”. |
| 2. | Sabiedrības līdzdalība projekta izstrādē | Nav |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VARAM, Ekonomikas ministrija, Finanšu ministrija, Satiksmes ministrija un Zemkopības ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekts noteic komisijas sastāvu un darba organizāciju atbilstoši Ministru kabineta 2020.gada 12.maija noteikumu Nr. 278 “Noteikumi par nosacījumiem un kārtību, kādā pašvaldībām izsniedz valsts aizdevumu ārkārtējās situācijas ietekmes mazināšanai un novēršanai saistībā ar Covid-19 izplatību” 5.punktam. Šo normu izpilde tiks nodrošināta esošo cilvēkresursu ietvaros.Rīkojuma projekts neparedz veidot jaunas institūcijas, likvidēt vai reorganizēt esošās. |
| 3. | Cita informācija | Nav |

Vides aizsardzības un

reģionālās attīstības ministrs J. Pūce

I. Jureviča, 66016791

ilze.jurevica@varam.gov.lv

1. Progresa ziņojums par Latvijas nacionālās reformu programmas "Eiropa 2020" stratēģijas kontekstā īstenošanu (apstiprināts Ministru kabineta 2020.gada 30.aprīļa sēdē, protokola Nr. 29 3.§ 1.punkts). [↑](#footnote-ref-2)
2. Ministru kabineta 2020.gada 12.marta rīkojums Nr. 103 “Par ārkārtējās situācijas izsludināšanu”, ar grozījumiem, kas pieņemti līdz 2020.gada 7.maijam. [↑](#footnote-ref-3)